Ian Crawford

Ian Crawford (født 14. juli 1934 i Edinburgh, død 30. november 2007 i Peterborough) var en skotsk fotballspiller og trener. 

Han startet karrieren i Hibernian, men gikk etterhvert over til Hamilton Academical FC, hvor han spilte 19 ligakamper før han igjen skiftet klubb, denne gang til Heart of Midlothian FC. Han spilte 127 kamper for klubben, og skåret 58 mål. Han skåret blant annet to mål da Hearts vant 3–1 over Celtic i den skotske cupfinalen i 1956. Han vant til sammen tre cuptitler og to ligatitler mens han var i Hearts.Tributes paid to Crawford, Hearts' two-goal hero in the 1956 cup final - artikkel i The Scotsman fra 4. desember 2007.

I 1961 gikk han til West Ham for £10 000. I 1963 gikk han til Scunthorpe United, men flyttet allerede året etter videre til Peterborough United. Han spilte 196 kamper og skåret seks mål for klubben fram til han la opp i 1969.Ian Crawford – RIP – fra Peterborough Uniteds nettsider, besøkt 7. desember 2007.

Han ble senere trener for ungdomslagene til Arsenal og Everton før han høsten 1979 kom til Hamar og overtok som trener i Hamarkameratene. Ham-Kam rykket ned det året, men året etter førte han dem opp i den øverste divisjonen igjen. Etter sju serierunder i sesongen 1983 lå Ham-Kam på sisteplass med tre poeng. Crawford fikk da sparken etter å ha mistet tilliten blant spillerne.

Senere trente han  og  i Norge, hadde noen oppdrag i Saudi-Arabia og trente Ilves Tampere, hvor han blant annet ledet laget i Europacupen mot AS Roma. 

 Referanser 

 Eksterne lenker 


Kategori:Skotske fotballspillere
Kategori:Skotske fotballtrenere
Kategori:Fotballspillere for Hibernian FC
Kategori:Fotballspillere for Hamilton Academical FC
Kategori:Fotballspillere for Heart of Midlothian FC
Kategori:Fotballspillere for West Ham United FC
Kategori:Fotballspillere for Scunthorpe United FC
Kategori:Fotballspillere for Peterborough United FC
Kategori:Fotballtrenere for Hamarkameratene
Kategori:Personer fra Edinburgh
Kategori:Fødsler i 1934
Kategori:Dødsfall i 2007
Kategori:Utenlandske fotballtrenere i Norge